L’equip aleví del Club de Patinatge Alas de Sagunt és subcampió d’Espanya
26 de juny 2018

![](/media/w03jxemq/34img_6814_cuerpo.jpg)  

L'Ajuntament de Sagunt va rebre ahir a la vesprada l'equip aleví del Club de Patinatge Alas de Sagunt. El motiu d'este reconeixement va ser que l'equip va aconseguir la 2ª posició en el Campionat d'Espanya d'Hoquei Línia Sagunt 2018, que es va celebrar en la nostra localitat el cap de setmana del 15 al 17 de juny. A la recepció van assistir l'alcalde de Sagunt, Quico Fernández; el regidor d'Esports, Miguel Chover; així com l'equip aleví del club, els pares dels jugadors i alguns representants del club.

L'acte es va desenvolupar en el Saló de Plens de l'Ajuntament de Sagunt i va començar a les 17.30 h. El primer torn de paraula va ser del regidor d'Esports, qui va indicar que “**l'hoquei és un esport que ací arrelarà**”. A més, Chover va felicitar els jugadors: “**per a vosaltres, amb una edat tan primerenca que teniu, practicar esport és molt important, i si és l'esport que us agrada, encara més**”. En representació del club, Ana Rus, la secretaria de la junta directiva, en referir-se a la pista d’hoquei construïda per l’ajuntament, va “**donar les gràcies pel nostre Cel, que ja tenim casa per a competir**”, a més, donar les gràcies a l'ajuntament per la celebració del campionat: “**un trosset d'esta medalla és vostra**”.

![](/media/p5eixkdd/34img_6801_cuerpo.jpg)  
 

Finalment, l'alcalde de Sagunt va indicar que “**darrere de vosaltres hi ha una família, uns pares i mares que us han d'acompanyar perquè l'esport, quan es practica a eixe nivell, és dur**”. També va recalcar la importància de l'esport en una ciutat com Sagunt: “**ací, a Sagunt, practica esport tota la gent, des dels xiquets més xicotets a la gent més major**”.

Va ser el cap de setmana passat del 15 al 17 de juny quan l'equip local es proclamava subcampió en el Pavelló Municipal (internuclis). A pesar que el marcador de 13 a 6 contra el CHC Las Rozas, a favor del contrincant, va impedir al conjunt aleví de Sagunt aconseguir la primera posició, ser subcampions a escala nacional ha suposat una bona recompensa per l'esforç del club. Destacar que alguns dels esportistes de l'equip han sigut convocats per a jugar en la selecció de la Federació d'Hoquei de la Comunitat Valenciana, a més de per a participar en clínics de la Real Federació Espanyola d'Hoquei.

![](/media/vqmdzpih/34img_6793_cuerpo2.jpg)  
 

*   [](http://www.facebook.com/sharer.php?u=https://aytosagunto.es/va/actualitat/l-equip-alevi-del-club-de-patinatge-alas-de-sagunt-es-subcampio-d-espanya/ "Facebook")
*   [](http://twitter.com/share?url=https://aytosagunto.es/va/actualitat/l-equip-alevi-del-club-de-patinatge-alas-de-sagunt-es-subcampio-d-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-alevi-del-club-de-patinatge-alas-de-sagunt-es-subcampio-d-espanya/ "Linked In")
*   [](mailto:?body=https://aytosagunto.es/va/actualitat/l-equip-alevi-del-club-de-patinatge-alas-de-sagunt-es-subcampio-d-espanya/)